Diari Oficial de la Generalitat Valenciana


Sumari del DOGV 8401, del 11-10-2018 (2018/9247)

RESOLUCIÓ de 3 d'octubre de 2018, de la Direcció General de Centres i Personal Docent, per la qual s'aprova l'expedient dels processos selectius per a l'ingrés en els cossos docents dels aspirants pendents de dur a terme la fase de pràctiques.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8401

Data del DOGV
:   11-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9247


Data del document
:   03-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 3 d'octubre de 2018, de la Direcció General de Centres i Personal Docent, per la qual s'aprova l'expedient dels processos selectius per a l'ingrés en els cossos docents dels aspirants pendents de dur a terme la fase de pràctiques. [2018/9247]  
Havent realitzat la fase de pràctiques els aspirants pendents de realitzar-la, tant els seleccionats dins del marc dels procediments selectius per a l'ingrés en els cossos docents de mestres i de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, convocats respectivament per l'Ordre 11/2016 i l'Ordre 13/2016, de la Conselleria d'Educació, Investigació, Cultura i Esport (DOGV 7776, 6 de maig), com els aspirants ingressats en virtut de sentència pertanyents a processos selectius anteriors, i havent comprovat que tots ells reuneixen els requisits generals i específics de participació establits en la respectiva convocatòria, resolc:  
  
  
Primer  
Declarar aptes, per haver rebut aquesta avaluació de la comissió qualificadora de la fase de pràctiques, en els procediments selectius per a l'ingrés en els cossos docents de mestres i de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, convocats respectivament per l'Ordre 11/2016 i l'Ordre 13/2016, els aspirants indicats en l'annex I a la present resolució.  
  
  
Segon  
Declarar aptes en la fase de pràctiques, per haver rebut aquesta avaluació de la comissió qualificadora, els aspirants indicats en l'annex II, els quals van ingressar en virtut d'execució de sentència.   
  
Tercer  
Aprovar l'expedient dels procediments selectius per a l'ingrés en els cossos docents de mestres i de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, convocats per les esmentades ordres 11/2016 i 13/2016 respecte dels aspirants indicats en l'annex I, i remetre'l al Ministeri d'Educació i Formació Professional perquè procedisca al seu nomenament i a l'expedició dels corresponents títols de funcionaris o funcionàries de carrera, de conformitat amb la puntuació obtinguda, i això amb efectes d'1 de setembre de 2018.  
  
  
Quart  
Aprovar l'expedient del respectiu procés selectiu dels aspirants ingressats en virtut d'execució de sentència indicats en l'annex II i remetre'l al Ministeri d'Educació i Formació Professional perquè procedisca al seu nomenament i a l'expedició dels corresponents títols de funcionaris de carrera, de conformitat amb la puntuació obtinguda, i això amb efectes de la data assenyalada en l'esmentat annex.  
  
Cinqué  
D'acord amb el que preveuen les respectives convocatòries, els aspirants hauran d'obtindre la seua primera destinació definitiva en l'àmbit de gestió de la Conselleria d'Educació, Investigació, Cultura i Esport, i hauran d'acudir amb caràcter forçós al concurs, d'acord amb el que disposa l'article 12 del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del director general de Centres i Personal Docent, en el termini d'un mes comptat des de l'endemà de la seua publicació, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 d'octubre de 2018.- El director general de Centres i Personal Docent: José Joaquín Carrión Candel.